Gareth Bale

Gareth Frank Bale (Cardiff, 16 ta' Lulju 1989) huwa plejer tal-futbol Welsh li jilgħab ma' Real Madrid.

Bale beda l-karriera professjonali tiegħu ma' Southampton, fejn beda jilgħab bħala difensur xellugi. Fl-2007 issieħeb ma' Tottenham Hotspur għal £7 miljun. Iż-żmien tiegħu ma' Tottenham, rah jittrasforma għal plejer iktar offensiv. Mill-istaġun 2009–10, Bale sar parti integrali tat-tim, fejn beda jattira interess fuqu wara l-kampanja tal-UEFA Champions League 2010–11. Hu ġie msemmi l-Plejer tas-Sena tal-PFA fl-2011 u l-2013, u ġie msemmi fit-Tim tas-Sena tal-UEFA fl-2011.

Magħruf għall-veloċià li jħaddan u l-kwalitajiet fiżiċi tiegħu, f'Settembru tal-2013 hu ngħaqad mal-klabb tal-La Liga Spanjola Real Madrid għas-somma rekord ta' €100 miljun.

Bijografija
Bale twieled ġewwa Cardiff, il-Wales, minn Frank, purtinar fi skola, u Debbie, maniġer tal-operazzjonijiet; hu attenda fl-iSkola Primarja Eglwys Newydd li tinsab ġewwa Whitchurch. Huwa n-neputi tal-eks futboler ta' Cardiff City Chris Pike. Hu kien għamel żmien qasir fl-iskola hekk kif waslet l-ewwel attenzjoni ta' Southampton fl-età ta' disa snin, meta kien jilgħab f'kampjonat ta' six-a-side mal-ewwel klabb tiegħu, Cardiff Civil Service Football Club. Meta kiber, l-eroj tal-futbol tiegħu kien il-plejer Galliku ta' Manchester United Ryan Giggs.

Karriera
Southampton
Fis-17 ta' April 2006, fl-età ta 16-il sena u 275 ġurnata, Bale sar it-tieni l-iżgħar plejer li lagħab għal Southampton (wara Theo Walcott, li kien 132 ġranet iżgħar) meta għamel id-debutt tiegħu f'rebħa ta' 2–0 kontra Millwall. Fis-6 ta' Awwissu, Bale skorja l-ewwel gowl tiegħu fil-kampjonat minn free kick, fid-dro ta' 2–2 kontra Derby County ġewwa Pride Park.

Huwa skorja darb'oħra minn free-kick, f'St Mary's Stadium, kontra Coventry City fit-tieni logħba tat-tim tal-istaġun 2006–07. Bale żviluppa aktar ir-reputazzjoni tiegħu bħala speċjalist tal-free kicks meta huwa laqat il-lasta minn wieħed kontra West Bromwich Albion. Fis-16 ta' Diċembru 2006, il-gowls totali ta' Bale telgħu għal ħamsa, kontra Sunderland free-kick kontra Hull u kontra Norwich City.

Il-logħba finali tiegħu għal Southampton kienet fl-ewwel leg tas-semifinali taċ-Championship play-off kontra Derby County fit-12 ta' Mejju 2007. Bale kien weġgħa matul it-tieni taqsima, b'hekk ma setgħax jilgħab fit-tieni leg. B'kollox, huwa għamel 45 apparenza għal Southampton, u skorja ħames gowls.

Tottenham Hotspur
Fil-25 ta' Mejju 2007, Bale iffirma ftehim ta' erba' snin ma' Tottenham Hotspur bi ħlas inizjali ta' £5 miljuni, potenzjalment telgħu għal £10 miljuni ibbażati fuq apparenzi u suċċess. Madankollu, Tottenham ħalsu lil Southampton ħlas b'konklużjoni bikrija ta' £2 miljuni fl-2008 biex inaqqsu t-tariffa finali għal £7 miljuni u jippermettu lis-Saints flus immedjati li hemm bżonn b'mod iddisprat.

Bale lagħab l-ewwel logħba tiegħu għal Tottenham f'logħba ta' ħbiberija kontra St. Patrick's Athletic fit-12 ta' Lulju 2007, iżda ġie sostitwit fit-80 minuta minħabba siequ. Huwa għamel id-debutt kompetittiv tiegħu għal Tottenham Hotspur fis-26 ta' Awwissu kontra Manchester United ġewwa Old Trafford. Fit-tieni dehra tiegħu, hu skorja l-ewwel gowl tiegħu għal Tottenham fid-dro ta' 3–3 kontra Fulham fl-1 ta' Settembru. Bale mar biex jerġa jiskurja minn free kick kontra Arsenal fid-Derby tat-Tramuntana ta' Londra. Huwa mbagħad skorja fil-League Cup kontra Middlesbrough.

Fid-29 ta' Settembru 2010, Bale skorja l-ewwel gowl tiegħu fiċ-Champions League f'rebħa ta' 4–1 kontra ċ-ċampjins Olandiżi FC Twente fit-tieni logħba mill-fażi tal-gruppi. Bħala rikonoxximent, hu kien imsemmi l-Plejer tas-Sena ta' Wales mill-Assoċjazzjoni tal-Futbol ta' Wales. Fl- 20 ta' Ottubru 2010, Bale skorja l-ewwel tripletta tiegħu kontra ċ-Ċampjins Ewropej Internazionale f'San Siro. Tottenham kienu tilfu l-logħba 4–3, huma kienu 4–0 minn taħt mal-ewwel 35 minuta u lagħbu 80 minuta b'għaxar plejers wara li l-gowler Heurelho Gomes tkeċċa minħabba li wettaq fawl fuq il-plejer ta' Inter Jonathan Biabiany. Fil-logħba tar-ritorn ġewwa White Hart Lane fit-2 ta' Novembru, Bale provda l-prestazzjoni tar-raġel tal-partita, billi għamel żewġ assisti lil Peter Crouch u Roman Pavlyuchenko f'rebħa memorabbli ta' 3–1.

Real Madrid
Fl-1 ta' Settembru 2013, il-klabb Spanjol Real Madrid ħabbar li kien laħaq ftehim għat-trasferiment ta' Bale,  billi ffirma kuntratt ta' sitt snin għal ħlas ta' $132 miljun (£85.3 miljun) (€100 miljun). Dan it-trasferiment kiser ir-rekord dinji preċedenti ta' Cristiano Ronaldo talli kien l-aktar plejer għoli fl-istorja. Bale ġie assenjat in-numru 11 tal-flokk.

Bale skorja fid-debutt tiegħu għal Real Madrid, gowl li wasal fit-38 minuta kontra Villarreal CF, qabel ma ġie sostitwit minn Ángel di María.

Internazzjonali
Bale ġie magħżul mill-Wales fl-aħħar tal-istaġun 2005-06 u għamel id-debutt internazzjonali tiegħu fis-27 ta' Mejju 2006. Huwa deher l-ewwel darba bħala sostitut f'rebħa ta' 2–1 kontra t-Trinidad and Tobago, dan id-debutt għamel lil Bale l-iżgħar plejer ta' kull żmien li lagħab għal Wales. Bale, li kellu biss 16-il sena u 315 ġurnata, assistita l-gowl tar-rebħa skorjat minn Robert Earnshaw.

Brian Flynn ikkummenta li Bale kien potenzjalment stilla tal-futur tal-logħba, kif ukoll qabbel il-kapaċità teknika tiegħu ma' ta' Ryan Giggs. Fis-7 ta' Ottubru 2006, Bale sar l-iżgħar plejer ta' kull żmien li skorja għat-tim nazzjonali ta' Wales f'logħba tal-kwalifikazzjoni għall-Kampjonati Ewropej 2008 kontra l-Islovenja minn free kick. Hu skorja t-tieni gowl tiegħu għal Wales f'rebħa ta' 3–0 kontra San Marino fit-28 ta' Marzu 2007.

Bale kien eliġibbli biex jilgħab għall-Ingilterra minħabba nanntu, iżda fl-2007 huwa qal: "Huwa unur li nilagħab għal Wales...Ħadd qatt ma' kien viċin tiegħi personalment mill-Ingilterra, minbarra l-aġent tiegħi."

Statistika
Klabb

Aġġornata sal-24 ta' Mejju 2014

KlabbStaġunKampjonatTazzaTazza tal-KampjonatEwropaOħrajn1TotalPreżGowlsPreżGowlsPreżGowlsPreżGowlsPreżGowlsPreżGowlsSouthampton2005–062000000000202006–0738510300010435Total40510300010455Tottenham Hotspur2007–0882001130001232008–09160205070003002009–10233803000003432010–1130700001140041112011–123694200210042122012–133321211183004426Total146421631023180020355Real Madrid2013–14271551—126004422Total271551—126004422Total tal-karriera2136222413243141029282
1 Inklużi l-play-offs tal-Football League Championship

Tim nazzjonali

 Tim nazzjonali ta' WalesSenaPreżGowls200641200771200850200970201041201163201253201352201411Total4412

Internazzjonali
Punteġġi u r-riżultati tal-Wales qegħdin fil-lista x-xellugija.

 #  Data  Post  Avversarju  Punteġġ  Riżultat  Kompetizzjoni 1.  7 ta' Ottubru 2006  Millennium Stadium, Cardiff, Wales    1–2  1–5  Kwal. Ewropej 2012 2.  28 ta' Marzu 2007  Millennium Stadium, Cardiff, Wales    2–0  3–0  Kwal. Ewropej 2012 3. 12 ta' Ottubru 2010  St. Jakob-Park, Bażel, Żvizzera    1–1  1–4  Kwal. Ewropej 2012 4. 7 ta' Ottubru 2011  Liberty Stadium, Swansea, Wales    2–0  2–0   Kwal. Ewropej 2012 5. 11 ta' Ottubru 2011  Vasil Levski National Stadium, Sofija, Bulgarija    1–0  1–0  Kwal. Ewropej 2012 6. 12 ta' Novembru 2011  Cardiff City Stadium, Cardiff, Wales    1–0  4–1  Logħba ta' ħbiberija 7. 11 ta' Settembru 2012  Stadion Karađorđe, Novi Sad, Serbja    1–2  1–6  Kwal. Tazza tad-Dinja 2014 8. 12 ta' Ottubru 2012  Cardiff City Stadium, Cardiff, Wales    1–1  2–1  Kwal. Tazza tad-Dinja 2014 9. 12 ta' Ottubru 2012  Cardiff City Stadium, Cardiff, Wales    2–1  2–1  Kwal. Tazza tad-Dinja 2014 10. 6 ta' Frar 2013  Liberty Stadium, Swansea, Wales    1–0  2–1  Logħba ta' ħbiberija 11. 26 ta' Marzu 2013  Liberty Stadium, Swansea, Wales    1–0  1–2  Kwal. Tazza tad-Dinja 2014 12. 5 ta' Marzu 2014  Cardiff City Stadium, Cardiff, Wales    3–1  3–1  Logħba ta' ħbiberija

Unuri
Klabb

  Real Madrid
 La Liga: 2016–17
 Copa del Rey: 2013–14
 Supercopa de España: 2017
 UEFA Champions League: 2013–14, 2015–16, 2016–17
 Tazza tad-Dinja tal-Klabbs: 2014
 Super Cup Ewropea: 2014, 2016, 2017

Individwali
 Tim tas-Sena tal-PFA tal-Football League Championship: 2006–07
 Plejer Żagħżugħ tas-Sena tal-Football League: 2007
 Plejer Żagħżugħ tas-Sena tal-FAW: 2007
 Plejer tar-Rawnd tal-FA Cup: il-5 Rawnd tal-istaġun 2009–10
 Plejer Żagħżugħ tas-Sena ta' Tottenham Hotspur: 2009–10, 2010–11
 Premju tal-Plejer tas-Sena ta' Wales: 2010, 2011
 Personalità tal-Isports tas-Sena tal-BBC Wales: 2010
 BBC Wales Carwyn James Junior Sportsman of the Year: 2006
 Tim tas-Sena tal-PFA tal-Premier League: 2010–11, 2011–12, 2012–13
 Plejer tas-Sena tal-FWA: 2012–13
 Plejer tas-Sena tal-PFA: 2010–11, 2012–13
 Plejer Żagħżugħ tas-Sena tal-PFA: 2012–13
 Tim tas-Sena tal-UEFA: 2011
 Plejer tax-Xahar tal-Premier League: April 2010, Jannar 2012, Frar 2013

 Referenzi 

 Ħoloq esterni 





Kategorija:Nies ħajjin
Kategorija:Twieldu fl-1989
Kategorija:Futbolers Galliċi
Kategorija:Plejers ta' Southampton FC
Kategorija:Plejers ta' Tottenham Hotspur FC
Kategorija:Plejers ta' Real Madrid CF